E-touez an 20 ober e c’heller menegiñ ar re bennañ anezho : staliañ plakennoù straed divyezhek ; staliañ ur panellerezh divyezhek e diabarzh hag e diavaez savadurioù an ti-kêr ; brudañ an emglev Ya d’ar brezhoneg e-touez embregerezhioù, stalioù ha kevredigezhioù ar gumun ; reiñ an tu d’an dud da eurediñ e brezhoneg ha reiñ dezho paperennoù melestradurel divyezhek ; kemer perzh e koulzad brudañ ar c’helenn brezhoneg d’an dud deuet ; skoazellañ ha/pe arc’hantaouiñ un hentad divyezhek er gumun.